কোহলি আছেন কোহলিতেই। খেলার মাঠে নানা সময়েই তাঁর আচরণ নিয়ে বিতর্ক হয়েছে। আক্রমণাত্মক কোহলি খেলার মাঠে শরীরী ভাষাতেও ফুটিয়ে রেখেছেন সেই মেজাজ। শনিবাসরীয় বিকেলে প্রোটিয়াদের ৬৩ রানে হারিয়ে অসাধারণ জয় পাওয়ার পথে আরও একবার সেই কোহলিকেই দেখল জোহানেসবার্গ। 
শনিবার ডিন এলগার ও হাসিম আমলা দুরন্ত পার্টনারশিপ গড়ে তুলে ভারতের জয়ের সম্ভাবনাকে ধীরে ধীরে ম্লান করে দিচ্ছিলেন। এর পর আচমকাই ম্যাচে ফিরে আসে ভারত। ১২৪/১ থেকে ১৪৪/৪ হয়ে যায় দক্ষিণ আফ্রিকা। এর পরই জসপ্রীত বুমরাহর বলে কুইন্টন ডি কক আউট হতেই উত্তেজনায় ফেটে পড়েন কোহলি। 
 

Check out the reaction of animated Virat Kohli when Jasprit Bumrah got rid of Quinton de Kock. #SAvIND #SAvsIND pic.twitter.com/mhK9BgR9e1
— Khurram Siddiquee (@iamkhurram12) January 27, 2018

এলবিডবলিউয়ের আবেদনে আম্পায়ার সাড়া দিতেই উচ্ছ্বসিত কোহলি সেলিব্রেশন শুরু করে দেন।

এই বিষয়ে অন্যান্য খবর

মাটিতে লুটোপুটি প্রোটিয়া-গর্ব! কোহলিরা দেখালেন এভাবেও ফিরে আসা যায়


বুমরাহকে অভিনন্দন জানানোর পাশাপাশি গ্যালারিতে উপস্থিত প্রোটিয়া সমর্থকদের উদ্দেশে মুখ বন্ধ করার ইশারাও করেন তিনি।